armvectores/hy_wikipedia_2023 huggingface dataset:
Կեեցո

Կեեցո (էստ․՝ Käätso), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արապորան

Արապորան (պորտ.՝ Araporã), համայնք Բրազիլիայում՝ Մինաս Ժերայս նահանգի կազմում։ Գտնվում է Տրիանգուլու Մինեյրու ի Ալտու Պարանաիբա նահանգում։ Մտնում է Ուբերլանդիյա գավառի կազմի մեջ։ Բնակչությունը կազմում է 6002 մարդ՝ 2006 թվականի տվյալներով։ Գրավում է 298,490 կմ2 տարածք։ Բնակչության խտությունը կազմում է՝ 20,1 մարդ/կմ2։


== Պատմություն ==
Քաղաքը հիմնադրվել է 1992 թվականի ապրիլի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 534.464.439,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 94.029,63 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,780 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։
Հեռյանուռմե (այլ կիրառումներ)

Հեռյանուռմե անունը կամ տերմինը կարող է վերաբերել հետևյալ հոդվածներին․

Հեռյանուռմե - գյուղ Էստոնիայի Պուուռմանի շրջանի կազմում։
Հեռյանուռմե - գյուղ Էստոնիայի Պուհյա շրջանի կազմում։
Սեմենովկա (գյուղ, Իզյումի շրջան)

Անվան այլ կիրառումների համար տե՛ս՝ ՍեմենովկաՍեմենովկա (ուկրաիներեն՝ Семенівка), գյուղ Ուկրաինայի Խարկովի մարզի Իզյումի շրջանում։ Բնակավայրը նախկինում նաև անվանվել է Դաբինովկա։ Հիմնադրվել է 1930 թվականին։
2001 թվականի տվյալներով Սեմենովկա գյուղում բնակվում էր 18 մարդ։ Բնակավայրը զբաղեցնում է 0,249 կմ² տարածք։ Բնակչության խտությունը կազմում էր 72,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զենիթ

Անվան այլ կիրառումների համար տե՛ս՝ Զենիթ (այլ կիրառումներ)
Զենիթ (ֆր.՝ zenith, արաբ․՝ samt‎‎ - ուղղություն), երկնոլորտի կետ դիտողի գլխավերևում։ Դիտման վայրից տարված ուղղահայացը երկնոլորտը հատում է զենիթում։ Երկնոլորտի զենիթին հակադիր կետը կոչվում է նադիր։
Խմելիտա (գյուղ, Վյազեմսկի շրջան)

Խմելիտա (ռուս.՝ Хмелита), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 409 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լալհայդար

Լալհայդար, գյուղ Արևմտյան Հայաստանում, Խարբերդի վիլայեթի Չարսանջակի գավառակում։


== Բնակչություն ==
1872-1873 թվականներին ուներ 5 տուն հայ և 7 տուն թուրք բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։


== Պատմամշակութային կառույցներ ==
Լալհայդարն ուներ Ս. Գևորգ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ամերիկա-իրանական հարաբերություններ

Ամերիկա-իրանական հարաբերություններ, երկկողմ հարաբերություններ ԱՄՆ-ի և Իրանի միջև։ Երկու երկրների միջև դիվանագիտական հարաբերությունները հաստատվել են 1883 թվականին, խզվել՝ 1980 թվականին։ 2013 թվականի սեպտեմբերի 27-ին վերջին 30 տարվա ընթացքում առաջին անգամ հեռախոսազրույց է տեղի ունեցել նախագահներ Բարաք Օբամայի և Հասան Ռոհանիի միջև։


== Պատմություն ==
ԱՄՆ-ն և Իրանը դիվանագիտական հարաբերություններ են հաստատել 1883 թվականին։ Երկրորդ համաշխարհային պատերազմի տարիներին տեղի է ունեցել ամերիկյան ներթափանցման ուժեղացում դեպի Իրան։ Իրանում մի շարք ամերիկյան օբյեկտներ են կառուցվել, տեղակայվել են ԱՄՆ զինծառայողները։ 1945 թվականի դեկտեմբերին կնքվեցին ամերիկա-իրանական երկու համաձայնագրեր՝ Իրանում ԱՄՆ դաշնային սեփականության օբյեկտների ցածր գնով Թեհրանին վաճառելու և լենդ-լիզին իրանական պարտքի կարգավորման մասին։ ԱՄՆ-ի մասնակցությունը իրանական ճգնաժամի լուծմանը հանգեցրել է Իրանում Վաշինգտոնի դիրքերի ամրապնդմանը։ Սկսվող սառը պատերազմի պայմաններում ԱՄՆ-ն 1947 թվականի ապրիլին Իրանին 25 մլն դոլարի չափով վարկ է տրամադրել ամերիկյան ռազմական հանդերձանքի գնման համար, ինչպես նաև երկարաձգել է իր ռազմական խորհրդականների՝ շահի զորքերում և ժանդարմերիայում գտնվելու ժամկետը մինչև 1949 թվականը։ ԱՄՆ-ի վարկածով՝ դրոնը MQ-4C Triton-ը թռիչք է կատարել միջազգային օդային տարածքում և չի խախտել Իրանի սահմանները։ ԱՄՆ-ն ծրագրում էր պատասխան հարված հասցնել Իրանում երեք ռազմական թիրախներին, սակայն, Դոնալդ Թրամփի հայտարարության համաձայն, նա չեղյալ հայտարարեց այդ որոշումը գրոհից 10 րոպե առաջ։
2020 թվականի հունվարի 3-ին Դոնալդ Թրամփի հրամանով ԱՄՆ ՌՕՈՒ-ն հարվածեց Բաղդադի օդանավակայանին։ Ավիահարվածի ընթացքում սպանվել է «Ալ Քուդս» հատուկ ստորաբաժանման և Իսլամական հեղափոխության պահապանների կորպուսի ղեկավար գեներալ Քասեմ Սուլեյմանին։ Ավելի վաղ ԱՄՆ-ն նախազգուշացրել էր բացարձակապես բոլոր երկրներին, որ քաղաքական ապաստան տրամադրելու դեպքում երկրին պատասխան խիստ միջոցներ են սպասում։ Արաբական գարնան և Մերձավոր Արևելքի աշխարհաքաղաքականության պատմության մասնագետ Սեթ Ջոնսը կարծում է, որ այդ սպանությունը ԱՄՆ-ի և Իրանի միջև հակամարտությունը նոր մակարդակի է հանում։
Ի պատասխան 2020 թվականի հունվարի 8-ին Իրանը հրթիռային հարված հասցրեց Իրաքում ԱՄՆ ռազմական օբյեկտներին։


== Ծանոթագրություններ ==
Մաչևկա

Մաչևկա (ռուս.՝ Мачевка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Յուգ գետի աջ ափում՝ 42 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009632
Հիդրոլոգիական ուսումնասիրությունների կոդը - 110000963
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թաթոս Գևորգյան

Թաթոս Ռաֆիկի Գևորգյան (նոյեմբերի 27, 1956(1956-11-27), Ջաջուռ, Ախուրյանի շրջան, Հայկական ԽՍՀ, ԽՍՀՄ - փետրվարի 21, 2018(2018-02-21), Երևան, Հայաստան), հայ ազատամարտիկ, Արցախյան պատերազմի մասնակից, «Արամ Մանուկյան» կամավորական ջոկատի հրամանատար։ Ազատամարտիկ Դավիթ Գևորգյանի ավագ եղբայրը։


== Կենսագրություն ==
Թաթոս Գևորգյանը ծնվել է 1956 թվականի նոյեմբերի 27-ին Շիրակի մարզի Ջաջուռ գյուղում, ատաղձագործ Ռաֆիկ Գևորգյանի ընտանիքում։ Նրա պապը՝ Միսակ Գևորգյանը մասնակցել է Հայրենական մեծ պատերազմին և զոհվել է մարտերից մեկում։ Նախնական կրթությունը ստացել է Ջաջուռի միջնակարգ դպրոցում, որից հետո տեղափոխվել է Երևանի Միսաք Մանուշյանի անվան թիվ 48 միջնակարգ դպրոց։ Դպրոցն ավարտելուց հետո ընդունվել և 1979 թվականին ավարտել է Ալեքսանդր Թամանյանի անվան շինարարական տեխնիկումը, ապա Երևանի Կառլ Մարքսի անվան պոլիտեխնիկական ինստիտուտը։ 18 տարի աշխատել է «Երևանշին» տրեստում, զուգահեռ` 1984 թվականից աշխատել է  դեղատների Գլխավոր վարչությունում («Արֆարմացիա»)։ 1983-1986 թվականներին սովորել և ավարտել է ՀԿԿ Կենտկոմի Մարքսիզմ-Լենինիզմի Համալսարանի կուսակցական տնտեսական ակտիվի ֆակուլտետը։ 2006 թվականի օգոստոսի 1-ից աշխատել է «Ալֆա ֆարմ» ընկերությունում։


== Մարտական ուղի ==
Թաթոս Գևորգյանը իր մարտական ուղին սկսել է 1988 թվականից՝ Հ.Ա.Բ. «Արամ Մանուկյան» ջոկատից, որպես հրամանատար։
1990 թվականին մասնակցել է Երասխի ինքնապաշտպանությանը, պաշտպանել է Ջերմուկի և Ջերմաջուրի սահմանները, Այգեպարի և Ոսկեպարի ինքնապաշտպանական գործողություններին։
1991 թվականին տեղափոխվել է Լեռնային Ղարաբաղ և 1992 թվականին ընդգրկվել «Արամո 114» ջոկատում և մասնակցել Իվանյանի, Վարանդայի և Շուշիի ազատագրմանը։
1993 թվականին մասնակցել է Արցախի Հանրապետության Մարտակերտի ինքնապաշտպանական մարտական գործողություններին, Հաթերքի, Մեծշենի ազատագրմանը։
Թաթոս Գևորգյանը մահացել է 2018 թվականի փետրվարի 21-ին Երևանում։ Հուղարկավորվել է փետրվարի 23-ին Ջաջուռ գյուղում։


== Պարգևներ ==
2007 թվականի մայիսի 28-ին պարգևատրվել է «Անմար կրակներ» ՌԲՀԿ-ի «Հայոց Արծիվ» մեդալով։
2009 թվականի հունիսի 17-ին, ՀՀ Պաշտպանության նախարար՝ Սեյրան Օհանյանի թիվ 669 հրամանով պարգևատրվել է ՀՀ Պաշտպանության նախարարության «Վազեն Սարգսյան» մեդալով։
2010 թվականի նոյեմբերի 30-ին, ԼՂՀ «Մայրություն» ՀԿ-ի կողմից պարգևատրվել է «Մայրական երախտագիտություն» մեդալով։
«Ազատագրում» հայրենասիրական ՀԿ-ի կողմից պարգևատրվել է «Ազատագրում 1988-1994» մեդալով։


== Աղբյուրներ ==
«Հ.Ա.Բ.» հասարակական կազմակերպություն, մարտական ուղի
Արծվանիստ Զեյթուն, Լևոն Սողոմոնյան, 2007թ., էջ 508
Գոլնևո (գյուղ, Նովոդուգինսկի շրջան)

Գոլնևո (ռուս.՝ Гольнево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հացի լույսը

«Հացի լույսը» (ռուս.՝ «Свет хлеба»), ռեժիսոր Վլադիմիր Սամսոնովի մուլտիպլիկացիոն ֆիլմը, որը նկարահանվել է «էկրան» ստեղծագործական միավորման կողմից 1983 թվականին։ Ստեղծվել է ապակու վրա նկարչության տեխնիկայով։


== Սյուժե ==
Մուլտֆիլմը պատմում է հացամշակի քրտնաջան աշխատանքի և ռուսական բնության գեղեցկության մասին։
Արևը նոր է սկսել բարձրանալ գյուղի վրա, իսկ տանտիրուհին արդեն վառել է վառարանը և խմոր է հունցում հաց թխելու համար։ Հանկարծ ուժեղ քամու սուլոց է լսվում։ Արևն ու երկինքը աստիճանաբար ծածկվում է հսկայական սև ամպի հետևում։ Թռչունները հեռու են թռչում, իսկ կենդանիները վազում են՝ փախչելով փոթորկից։ Պատուհանների փեղկերը շրխկում են, տանտերը գնում է տեսնելու, թե ինչ է կատարվում։ Դուրս գալով դաշտ՝ նա բռնում է քամուց քշված ոսկե հատիկը և ցանում այն հողի մեջ։ Հանկարծ արևի ճառագայթները ճեղքում են ամպը և լուսավորում տունն ու աքաղաղին, որն անմիջապես ծուղրուղու է կանչում։ Լսվում է որոտ, և փայլում է կայծակը, ամպրոպ է սկսվում։ Քամին այնպիսի ուժով էր փչում, որ ցած է գցում է ծառերը և քարեր գլորում։ Բայց արևի ճառագայթները ճեղքում են ամպը, և վերջապես ամպը թափվում է անձրևի տեսքով և ջրում դաշտերը։ Հողից ծլում են ընձյուղներ, որոնց վրա արևի տակ շուտով ոսկեգույն են դառնալու հասկերը։ Գյուղի տանը տանտիրուհին նորից խմոր է հունցում ու հաց թխում, իսկ ամբողջ ընտանիքը նայում է վառարանի կրակին ու սպասում թարմ հացի։


== Ստեղծողներ ==


== Ծանոթագրություններ ==


== Արտաքին հղումներ ==
«Мультипликационные фильмы»։ ТПО «Союзтелефильм»։ Արխիվացված է օրիգինալից 2016-02-01-ին։ Վերցված է 2018-02-08
Կոչմաս (Եմցայի վտակ)

Անվան այլ կիրառումների համար տե՛ս՝ Կոչմաս (այլ կիրառումներ)Կոչմաս  (ռուս.՝ Кочмас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յոժուգա գետի աջ ափին՝ 37 կմ հեռավորության վրա։ Գետի երկարությունը 134 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000033508
Հիդրոլոգիական ուսումնասիրությունների կոդը - 103003350
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մասացա

Մասացա (իտալերեն՝ Massazza), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 579 մարդ (2008)։ Բնակչության խտությունը՝ 53 մարդ/կմ²։ Տարածքը կազմում է 11 կմ²։ Փոստային ինդեքս՝ 13030։ Հեռախոսային կոդ՝ 0161։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ Archived 2011-07-22 at the Wayback Machine.
Վիճակագրության ազգային ինստիտուտ
Նածրետի

Նածրետի (վրաց.՝ ნაწრეტი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 730 մետր բարձրության վրա։ Շրջկենտրոն Գորիից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 423 մարդ։


== Ծանոթագրություններ ==
Մարդը, որը ճանաչում է անսահմանությունը

«Մարդը, որը ճանաչում է անսահմանությունը» (անգլ.՝ The Man Who Knew Infinity), բրիտանական կենսագրական դրամա, որը հիմնված է Ռոբերտ Քանիջելի (անգլ.՝ Robert Kanigel) համանուն վեպի վրա։ Ֆիլմը պատմում է հնդիկ ինքնուս մաթեմատիկոս Սրինիվասա Ռամանուջանի (1887—1920) կարճ կյանքի մասին։
Համաշխարհային պրեմիերան կայացել է 2015 թվականին՝ Տորոնտոյի միջազգային կինոփառատոնի ժամանակ։ Կինոնկարը ցուցադրվել է նաև Յյուրիխի, Սինգապուրի և Դուբայի կինոփառատոններում։


== Սյուժե ==
20-րդ դարասկզբին Սրանիվասա Ռամանուջանն ապրում է Հնդկաստանի Մադրաս քաղաքում և աշխատում սևագործ բանվոր՝ գտնվելով աղքատության սահմանագծին։ Նրա գործատուները նշում են, որ Ռամանուջանը բացառիկ մաթեմատիկական կարողություններ ունի և սկսում է կիրառել այն հաշվապահական հաշվառման մեջ օգնելու համար։ Նրա բարձրագույն կրթություն ստացած գործընկերները գիտակցում են, որ նրա մաթեմատիկայի ըմբռնողությունը զգալիորեն գերազանցում է սովորական խնդիրները, և նրան խորհուրդ են տալիս ցույց տալ իր արդյունքները համալսարանի պրոֆեսորներին։ Մի նամակ ընկնում է Քեմբրիջի համալսարանի պրոֆեսոր Գոդֆրի Հարոլդ Հարդիի մոտ, որը որոշում է կապ հաստատել Ռամանուջանի հետ և հրավիրել նրան Անգլիա՝ համատեղ աշխատելու նպատակով։


== Դերերում ==
Դև Պատել՝ Սրինիվասա Ռամանուջան
Ջերեմի Այրոնս՝ Գոդֆրի Հարոլդ Հարդի
Դևիկա Բիսե՝ Ջանաքի
Թոբի Ջոնս՝ Ջոն Իդենզոր Լիթլվուդ
Սթիվեն Ֆրայ՝ Ֆրենսիս Սփրինգ
Սթիվեն Ֆրայ՝ Բերտրան Ռասել
Քևին ՄաքՆելլի՝ մայոր Մաքմեհոն
Էնցո Չիլենտի՝ բժիշկ
Արունդաթհի Նագ՝ Ռամանուջանի մայրը
Դհրիթիման Չաթերջի՝ Նարայանա Այեր
Շազադ Լատիֆ՝ Պրասանտա Չանդրա Մահալանոբիս


== Քննադատություն ==
Ֆիլմը կինոքննադատների կողմից ստացել է մեծ մասամբ դրական գնահատականներ։ «Rotten Tomatoes» կայքում ֆիլմի վարկանիշը 62% է, ըստ 122 գրախոսությունների՝ միջին բալը 10-ից 6.2:
«Screen Daily»-ից Ալան Հաթները ֆիլմի մասին ասել է. 

«The Hollywood Reporter» ամսագրից Դեբորա Յանգը ֆիլմը բնորոշել է որպես «պատկառելի, բայց չափազանց տափակ կենսագրական ֆիլմ»։


== Ծանոթագրություններ ==
Սան Դոնատո դի Նինեա

Սան Դոնատո դի Նինեա (իտալերեն՝ San Donato di Ninea), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1780 մարդ, բնակչության խտությունը կազմում է 22 մարդ/կմ²։ Զբաղեցնում է 81 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ 0981։


== Ծանոթագրություններ ==
Բրունու Մարտինս Ինդի

Բրունու Մարտինս Ինդի (հոլ.՝ Bruno Martins Indi, փետրվարի 8, 1992(1992-02-08), Բարրեյրու), գվինեական ծագմամբ հոլանդացի ֆուտբոլիստ, Պորտու ակումբի և Նիդերլանդների ազգային հավաքականի պաշտպան։


== Վաղ տարիներ ==
Ծնվել է Գվինեա Բիսաուից գաղթածների ընտանիքում։ Երբ Բրունոն երեք ամսական է եղել, ծնողները տեղափոխվել են Ռոտերդամ։


== Ակումբային կարիերա ==


=== Ֆեյենոորդ ===
Ֆեյենոորդ ակումբի սանն է։ Ակումբում դեբյուտել է 2010 թվականի օգոստոսի 19-ին, Եվրոպայի լիգայի որակավորման չորրոդր փուլի Գենտի դեմ խաղում։
Երեք օր անց, Հերակլես ակումբի դեմ խաղում նա դեբյուտեց Նիդերլանդների առաջնությունում)։ 2011 թվականի ապրիլի 17-ին Մարտինս Ինդին իր մասնագիտական կարիերայում խփեց առաջին գոլը, գնդակը գլխով ուղարկելով Վիլլեմ II ակումբի դարպասը։ 2011-12 մրցաշրջանում պաշտպանը Ֆեյեննորդի կազմում դարձավ երկրի փոխչեմպիոն։
2014 թվականի հուլիսին տեղափոխվեց «Պորտու»։


=== Պորտու ===
Բրազիլիայի ԱԱ 2014-ի հաջող ելույթներից հետո, որտեղ նա դարձավ բրոնզե մեդալակիր, տարածվեց տեղեկություն, որ Բրունուն տվյալ տրանսֆերային պատուհանում կլքի Ֆեյենոորդը։ 2014 թվականի հուլիսի 15-ին Պորտուն իր պաշտոնական կայքում հայտարարեց, որ Մարտինս Ինդին Պորտուի հետ կնքել է քառամյա պայմանագիր, իսկ տրանսֆերի արժեքը կազմել 7 միլիոն եվրո։ 2014 թվականի հոկտեմբերի 5-ին Բրագա ակումբի դեմ խաղում նա խփեց իր առաջին գոլը Պորտուում։


== Միջազգային կարիերա ==
Մարտինս Ինդին հանդես է եկել Նիդերլանդների պատանեկան հավաքականների տարբեր տարիքային խմբերում։ Մինչև 17 տարեկանների հավաքականում պաշտպանը մասնակցելլ է պատանեկան հավաքականների ԱԱ 2009-ին (1 խաղ), իսկ 19 տարեկանների հավաքականի հետ մասնակցել է մինչև 19 տարեկանների Եվրո 2010-ին (3 խաղ)։
Մարտինս Ինդին երիտասարդական հավաքականում դեբյուտել է 2012 թվականի փետրվարի 29-ին Եվրոպայի առաջնության որակավորման փուլի Շոտլանդիայի դեմ խաղում.
2012 թվականի օգոստոսի 16-ին Բելգիայի հավաքականի դեմ ընկերական խաղում Ինդին դեբյուտեց ազգային հավաքականում։ ԱԱ 2014-ի որակավորման փուլում Հունգարիայի հավաքականի դեմ խաղում, որը կայացել է 2012 թվականի սեպտեմբերի 11-ին Բուդապեշտում, պաշտպանը ազգային հավաքականում խփեց իր առաջին գոլը։
ԱԱ 2014-ին նվաճել է բրոնզե մեդալներ։


== Ձեռքբերումներ ==
Նիդերլանդների փոխչեմպիոն (1)՝ 2011-12
ԱԱ 2014-ի բրոնզե մեդալակիր


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Պրոֆիլը Worldfootball.net կայքում (անգլ.)
Վիճակագրությունը voetbalstats.nl կայքում (նիդեր.)
Վիճակագրութունը National Football Teams կայքում(անգլ.)
Բանաբույու

Բանաբույու (պորտ.՝ Banabuiú), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավ-կենտրոնական մարզում։ Մտնում է Սերտան դի Կիշերամոբին գավառի կազմի մեջ։ Բնակչությունը կազմում է 17 510 մարդ՝ 2006 թվականի տվյալներով։ Գրավում է 1 079,987 կմ2 տարածք։ Բնակչության խտությունը՝ 16,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 40.744.827,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.411,37 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,629 (տվյալները ՄԱԿ-ի զարգացման ծրագրի)
Ալկմենե (Հերակլեսի մայր)

Ալկմենե (հին հունարեն՝ Ἀλκμήνη, լատ.՝ Alcmena, Alcmene), հին հունական առասպելների կերպար։
Միկեն Էլեկտրիոն թագավորի  և Անաքսոյի դուստրը (ըստ Եվրիպիդեսի և Պլուտարքոսի՝ Լիսիդիկայի, Պելոպսի դուստրը)։ Ըստ Ասիայի՝ Ամֆիարայի և Էրիֆիլայի դուստրը։
Ամփիտրիոնի կինը, որից նա ծնել է Իֆիկլեսին. Զևսի կերպարանքն ընդունած Ամֆիտրիոնից ծագել է Ալքիդեսը, որը հետագայում վերցրել է Հերակլես անունը։ Զևսը նրա հետ անցկացրել է երկու անընդմեջ գիշեր, նաև օր, որը վերածվել է գիշերվա, կամ  3 երեկո, կամ 4 գիշեր անընդմեջ , կամ 9 գիշեր։  Իֆիկլեսը և Ալքիդեսը երկվորյակներ էին։ Ալկմենեից մահկանացու և աստվածային երեխաների ծննդյան առասպելը, այսպես կոչված, երկվորյակների պաշտամունքի դրսևորում է։ Այդ առասպելներում արտացոլվել է այն հավատալիքը, որ երկվորյակների ծննդյան ժամանակ նրանցից միայն մեկն է բեղմնավորվում մահկանացու հոր կողմից։ Երկրորդը բեղմնավորում է ինչ-որ գերբնական էակներից մեկը։
Ալկմենեն 7 օր ու գիշեր չէր կարող ծնել Հերակլեսին։ Վարկածներից մեկի համաձայն՝ ծնելով Հերակլեսին՝ նա տղային տեղափոխել է Հերակլեսի հովիտ։ Հերան նրան կուրծք է տվել, բայց երեխային հետ է շպրտել։ Աթենասը նրան տարել է մոր մոտ և պատվիրել է կերակրի նրան։ Կամ Զևսից խաբված Հերան կերակրել է երեխային։ Կամ Հերմեսը նրան տարել է երկինք և դրել Հերայի ծծակին, բայց Հերան թափահարել է այն, և կաթից ձևավորել է Ծիր կաթինը։
Ամուսնու մահից հետո նա ամուսնացել է Բեոտիայի Օկամա քաղաքում բնկավող Զևսի որդու՝ Ռադամանտուսի հետ։ Ավելի հին լեգենդի համաձայն՝ Զևսը Հերմեսին պատվիրել է իր դիակը տեղափոխել օրհնյալների կղզի, որտեղ էլ նա ամուսնացած էր Ռադամանտուսի հետ։ Որպես Հերակլեսի մայր և Հերմեսի նախահայր՝ նա բազմիցս գովերգվել է հույն բանաստեղծների կողմից։ Հայտնի սյուժե է նաև այն դեպքը, երբ Իֆիկլեսի որդին՝ (Ալկմենի թոռ) Իոլաուսը, ճակատամարտում ձեռք է գցում Եվրիստեոսի գլուխը, որը երկար տարիներ հետապնդում էր Հերակլեսին։ Երբ գլուխը բերում են Ալկմենեին, վերջինս հանում է նրա (Եվրիստեուսի) աչքերը։
Գիլի մահից հետո Ալկմենեն գնում է Թեբե (Հունաստան) և այնտեղ անհետ կորչում և սկսում է աստվածների հետ հավասար պաշտվել թեբեացիների կողմից։ Կամ նա մահացել է դեպի Մեգարա տանող ճանապարհին՝ Արգոսից Թեբե գնալիս, Դելֆիի բանախոսն ասել է, որ ավելի լավ է թաղել նրան Մեգարայում, նրա հուշարձանը ցույց են տալիս Մեգարայում։ Ըստ թեբեացիների՝ երբ նա մահացել է, դարձել է քար։ Հերակլիդեսը ապրում էր Թեբում՝ Էլեկտրայի դարպասի մոտ։ Երբ նա մահացել է, դագաղում հայտնաբերվել է քար։ Հերմեսը այն տարել է Երանության կղզիներ և կնության տվել Ռադամանտին։ Թեբացիները քարը դրել են սուրբ պուրակում, որտեղ գտնվում է Ալկմենեի հերոնը։ Ռալիմանտի և Ալկմենեի գերեզմանները նույնպես Գալիարտում էին։ Ոդիսևսը հանդիպում է նրան Հադեսում։
Էսքիլեսի «Ալկմենե» ողբերգության, Եվրիպիդեսի «Հերակլիդես» և «Ալկմենե» ողբերգությունների գլխավոր հերոսը, Իոն Խիոսացիու, Ասթիմանտ Կրտսերի, Սենեկայի «Հերկուլեսը Էթեի վրա» ողբերգության գործող անձն է։
1864 թվականին հայտնաբերված ստղակերպը անվանվել է Ալկմենեի պատվին։


== Ծանոթագրություններ ==
Hotaru CMS

Hotaru CMS, բովանդակության կառավարման համակարգ։ Ստեղծվել է 2009 թ․-ի հունիսի 18-ին Նիկ Ռեմսիի կողմից։ Այս համակարգի միջոցով կարելի է ստեղծել գրեթե ցանկացած տեսակի վեբ կայք։ Hotaru CMS-ը շատ հարմար է սոցիալական նորությունների կայք ստեղծելու համար։ Այդպիսի կայքերի վառ օրինակներ են digg.com-ն ու wpscoop.com-ն։ Hotaru CMS-ը նման է ՎորդՊրեսին, բայց կան մի շարք նկատելի տարբերություններ։ Օրինակ, Hotaru CMS-ն ունի գործածող համակարգ (user system) և գրառումներ տեղադրելու հնարավորություն։
Hotaru CMS-ն առաջարկում է ձևավորման 4 հիմնական բաղադրիչներ՝ հիմնական թեմաները, ադմինիստրատիվ թեմաները, հավելումները և լեզուների փաթեթները։ Թեմաները բավականին հեշտ են ձևափոխվում։ Պլագինները օգտագործում են ձևանմուշներ։  Լեզուների փաթեթները ուղղակի չմշակված տեքստի հավաքածուներ են, որոնք օգտագործվում են Hotaru CMS-ում։ Դրանք կարելի է փոփոխել, ինչպես նաև դրանց հիման վրա թարգմանել համակարգը տարբեր լեզուներով։
Օգտագործողները կարող են մեկնաբանել և քվեարկել լավագույն գրառումների համար։ Գրառումներն, կախված փայների քանակից, կարող են լինել 3 տեսակի՝ թարմ գրառումներ, սպասված գրառումներ և լավագույն գրառումներ։ Hotaru CMS-ում ձայները թույլ են տալիս տարանջատել վատ գրառումները լավերից։ Օգտագործողները կարող են վատ գրառում հանդիպելու դեպքում քվեարկել դեմ, որից հետո նրան հնարավորություն է տրվում նշել դեմ քվեարկելու պատճառը։ Չափից շատ դեմ ձայներ հավաքած գրառումները հեռացվում են բազայից։
Hotaru CMS-ը ազատ ծարգիր է, տարածվում է GPL արտոնագրի ներքո, գրված է PHP ծրագրավորման լեզվով լեզվով։ Որպես տվյալների բազա օգտագործում են MySQL-ը և ezSQL-ը։
Hotaru CMS բովանդակության կառավարման համակարգի առանձնահատկություններն են՝

CAPTCHA -ի առկայություն
արգելափակում IP –ի միջոցով
արգելափակում էլեկտրոնային հասցեի միջոցով
արգելափակում մուտքանվան միջոցով
ծանուցում էլեկտրոնային հասցեին նոր գրանցվածների մասին և հնարավորություն հաստատել կամ մերժել նրանց մուտքը
ժամանակավորապես կամ ամբողջովին հեռացնել գօտագործողին
հնարավորություն հավանությւոն տալ օգտագործողների պոստերին կամ մեկնաբանություններին
արգելափակել պոստերը վերաահաստատվելուց
արգելափակել պոստերը URL –ի կամ դոմենի միջոցով
սահմանափակում դնել օրական պոստերի հաստատման և մեկնաբանությունների վրա
սահմանափակել պոստերում և մեկնաբանություններում URL –ների քանակը
թաքցնել կամ հեռացնել պոստեր և մեկնաբանություններ


== Աղբյուրներ ==
Hotaru CMS official page
Նիկոլայ Դերգաչյով

Նիկոլայ Ալեքսանդրովիչ Դերգաչյով (ռուս.՝ Николай Александрович Дергачёв, մայիսի 24, 1994(1994-05-24), Q18796019?, Ռուսաստան), ռուս ֆուտբոլիստ, Ռամենսկոեի «Սատուրն» ակումբի կիսապաշտպան և հարձակվող։


== Կարիերա ==
«Մաստեր Սատուրն» օլիմպիական ռեզերվի ուսումնարանի սան է։ Իր պրոֆեսիոնալ կարիերան սկսել է մերձմոսկովյան «Սատուրն-2» ակումբում։ Շուտով խաղացողին նկատել են ԲԿՄԱ-ում, ուր Դերգաչյովը տեղափոխվել է 2012 թվականին։ Սակայն հարձակվողը չորս տարիների ընթացքում հանդես է եկել միայն ակումբի երիտասարդական կազմում։ ԲԿՄԱ-ի հիմնական կազմում անցկացրել է մեկ խաղ 2014/15 Ռուսաստանի գավաթի խաղարկությունում։
2015 թվականին վարձավճարով տեղափոխվել է չեխական Սինոտ լիգայի «Դուլկա» ակումբ, որտեղ վնասվածքի պատճառով անցկացրել է միայն մեկ խաղ։
2016 թվականին խաղացել է ՊՖԼ-ի «Դոլգոպրուդնի» ակումբում։ Այնուհետև պայմանագիր է կնքել Սարատովի «Սոկոլ» ակումբի հետ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Սեն Լու դը Ֆրիբուա

Սեն Լու դը Ֆրիբուա (ֆր.՝ Saint-Loup-de-Fribois), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 194 մարդ, բնակչության խտությունը` 55.91 մարդ/կմ²։ Բնակավայրը զբաղեցնում է 3.47 կմ² տարածք։
2017 թվականի հունվարից Բիևիլ Քեթիևիլ համայնքի հետ միասին հանդիսանում է Բել Վի ան Օժ համայնքի մաս։


== Աշխարհագրություն ==
Գտնվում է Փարիզ քաղաքից 175 կմ արևմուտք, Կան քաղաքից` 29 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 105 աշխատունակ (15-64 տարեկան)  բնակիչ, որոնցից ակտիվ էին 69-ը, իսկ ոչ ակտիվները` 36։ Ակտիվության ցուցանիշը կազմում է 65,7 %։ 69 աշխատունակ մարդկանցից աշխատել է 65 անձ (34 տղամարդ և 31 կին)։ Գործազուրկ են եղել 4 անձ (2 տղամարդ և 2 կին)։ 36 անաշխատունակներից 9-ը եղել են աշակերտներ կամ ուսանողներ, 17-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պետրաշովկա (այլ կիրառումներ)

Պետրաշովկա, կարող է վերաբերել՝

Պետրաշովկա - գյուղ, Ուկրաինայի Խմելնիցկիի մարզի Վինկովեցկի շրջանում
Պետրաշովկա - գյուղ, Ուկրաինայի Չեռնովցիի մարզի Հերցայի շրջանում
Պետրաշովկա - գյուղ, Ուկրաինայի Պոլտավայի մարզի Գլոբինոյի շրջանում
Պետրաշովկա - գյուղ, Ուկրաինայի Պոլտավայի մարզի Կրեմենչուգի շրջանում
Պետրաշովկա - գյուղ, Ուկրաինայի Վիննիցայի մարզի Յամպոլի շրջանում
Պետրաշովկա - գյուղ, Ուկրաինայի Վիննիցայի մարզի Տեպլիկի շրջանում
Պետրաշովկա - գյուղ, Ուկրաինայի Վիննիցայի մարզի Տուլչինի շրջանում
Սապինդուս Դրումոնդի

Սապինդուս Դրումոնդի (լատ.՝ Sapindus drummondii), Օճառազգիներ ընտանիքի, Սապինդուս ցեղի բույս։


== Նկարագրություն ==
Տերևաթափի ծառ է՝ մինչև 15 մ բարձրությամբ և 30 սմ բնի տրամագծով, կարմրագորշավուն, թեփուկավոր կեղևով։ Ճյուղերը մոխրագույն են, ծածկված ոսպնյակներով։ Ընձյուղները ծածկված են սպիտակավուն թավշանման մազմզուկներով, որոնք վաղ են թափվում։ Ծաղկակիր ընձյուղների վրա տերևների երկարությունը հասնում է 15֊20, վեգետատիվ ընձյուղների վրա մինչև 40 սմ-ի, կազմված 12֊18 (հազվադեպ՝ 8) տերևիկներից։ Տերևի առանցքը սկզբում աղվամազապատ է, ավելի ուշ՝ մերկ։ Տերևիկների դասավորությունը հերթադիր է կամ հակադիր, առանց կոթունի, միջին չափով 6 սմ երկարությամբ և 2,5 սմ լայնությամբ, երբեմն՝ գծանշտարաձև, 1֊1.5 սմ լայնությամբ, հոռաշիվերի վրա մինչև 14 սմ երկարությամբ և 4 սմ լայնությամբ, անհավասարակողմ, ձգված սրածայր, վերևի կողմից՝ մերկ, փայլուն, ներքևի կողմից՝ անփայլ, ծածկված սպիտակավուն մազմզուկներով։ Ծաղկաբույլերը նոսր են, ծայրային հուրաններ են, 15֊25 սմ երկարությամբ, մազմզուկապատ ճյուղիկներով։ Ծաղիկները դեղնասպիտակ են, բաժակաթերթիկները սրավուն են, թարթիչաեզր, պսակաթերթիկները հակառակ ձվաձև են, բաժակաթերթիկներից զգալի չափով երկար, ներսի կողմից՝ մազմզուկապատ։ Սկավառակը և վարսանդը մերկ են։ Սռնակը կարճ է։ Կորիզապտուղը համարյա գնդաձև է, 1.2 սմ տրամագծով, սկզբում դեղին, հասունանալիս' սև, կպչուն պտղամսով։ Ծաղկում է մայիս-հունիս ամիսներին, պտղաբերում է սեպտեմբեր-հոկտեմբերին։ ==


== Տարածվածություն ==
Տարածված է ԱՄՆ-ում (Արկանզաս, Լուիզիանա, Տեխաս, Մխաուրի, Կանզաս,
Նյու Մեքսիկո, Արիզոնա), Հյուսիսային Մեքսիկայում։
Մինչև 1970-ական թվականները մշակվել է Բագրատաշենում։ Ոչնչացել է անհայտ պատճառներով (հաջողությամբ է դիմացել 1963֊64 թվականների ցուրտ և երկարատև ձմռանը)։ Խորհուրդ է տրվում մշակել հանրապետության մերձարևադարձային շրջաններում, ծ. մ. մինչև 1 000 մ բարձրության վրա։


== Կիրառություն ==
Էկոլոգիական խումբը՝ I: Մշակության հավանական շրջանները՝ 9.32:
:


== Ծանոթագրություններ ==
Վոսկրեսենսկոե (գյուղ, Վոսկրեսենսկոե գյուղական բնակավայր)

Անվան այլ կիրառումների համար տե՛ս՝ ՎոսկրեսենսկոեՎոսկրեսենսկոե (ռուս.՝ Воскресенское), գյուղ Ռուսաստանի Լիպեցկի մարզի Դանկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադրբեջանի գեղարվեստի պետական ակադեմիա

Ադրբեջանի գեղարվեստի պետական ակադեմիա (ադրբ.՝ Azərbaycan Dövlət Rəssamlıq Akademiyası), բարձրագույն ուսումնական հաստատություն, գործող Ադրբեջանի Հանրապետության կրթության նախարարության ներքո։ Հասարակական-մշակութային հաստատություն, կերպարվեստի, դեկորացիայի, դիզայնի և գեղարվեստական կրթության բնագավառներում Ադրբեջանի Հանրապետության կրթության նախարարության գործընկերը։


== Պատմություն ==
Ադրբեջանի գեղարվեստի պետական ակադեմիան ստեղծվել է 2002 թվականին Ադրբեջանի հանրապետության նախագահի հրամանագրով։ Ադրբեջանի գեղարվեստի ակադեմիան ստեղծագործական, գիտական ​​կազմակերպություն է, որի գործունեության հիմնական ասպեկտներից մեկը կրթությունն է։ Աշխատանքներ են տարվում պահպանելու և զարգացնելու ակադեմիական դպրոցի հայրենական ավանդույթները, գեղարվեստական ​​կրթության կազմակերպումն ու կատարելագործումն է, համաշխարհային ճանաչման արժանացած ռուսական մշակույթի գեղարվեստական ​​մեծագույն արժեքների պահպանումն ու զարգացումը։
Ադրբեջանի գեղարվեստի պետական ակադեմիան սերտորեն համագործակցում է Թուրքիայի և Իրանի Իսլամական Հանրապետության  համապատասխան կառույցների հետ։
Այստեղ գործում է 102 պրոֆեսոր։ Ներկայում ավելի քան 800 ուսանողներ են սովորում Ադրբեջանի գեղարվեստի պետական ակադեմիայում։


== Ծանոթագրություններ ==
Լուկա Տոնի

Լուկա Տոնի (Luca Toni, մայիսի 26, 1977(1977-05-26), Պավուլո նել Ֆրինյանո, Մոդենա (գավառ), Էմիլիա Ռոմանիա, Իտալիա), իտալացի ֆուտբոլիստ, պրոֆեսիոնալ ֆուտբոլի աշխարհի չեմպիոն։
Ծնվել է Իտալիայի Մոդենա գավառի Պավուլլո նել Ֆրինյանո բնակավայրում։ Ֆուտբոլային կարիերան սկսել է ծննդավայրում՝ Մոդենայում, ապա խաղացել է մի շարք իտալական ակումբներում, ձեռք բերելով Իտալիայի լավագույն հարձակվողներից մեկի համբավ։
2007 թվականից խաղում է Մյունխենի «Բավարիա» թիմում։ 2009 թ. դեկտեմբերի 31-ին «Բավարիայի» վարչությունը հայտարարեց, որ Տոնին 6 ամսվա պայմանագրով փոխանցվում է Իտալիայի «Ռոմա» ակումբին։


== Վիճակագրություն ==


== Ծանոթագրություններ ==


== Արտաքին հղումներ ==
Տոնիի պաշտոնական կայքը (իտալերեն])
Vivo

Vivo, չինական տեխնոլոգիական ընկերություն է, որում մշակվում և արտադրում են  սմարթֆոններ, սմարթֆոնների աքսեսուարներ, ծրագրային ապահովում և առցանց ծառայություններ։ Այն հիմնադրվել է 2009 թվականին Գուանդոնգ նահանգի Դոնգուան քաղաքում։ Բրենդը օգտագործում է Hi-Fi չիպեր իրենց սմարթֆոններում։ Կազմակերպության ծրագրային ապահովումը ներառում է Vivo App Store-ը, iManager-ը և ֆիրմային Funtouch OS-ը հիմնված Android օպերացիոն համակարգի վրա։   
2012 թվականին դուրս է եկել Vivo Х1 սմարթֆոնը։ Х1 հանդիսանում էր կազմակերպության առաջին հեռախոսը, որում օգտագործել էր Hi-Fi չիպը, որը մշակվել էր ամերիկյան կիսահաղորդչային արտադրությամբ զբաղվող  Cirrus Logic ընկերության կողմից։ Vivo շարունակեց աշխատանքը և 2013 թվականին թողարկեց աշխարհում առաջին 2K-էկրանով սմարտֆոնը՝ Xplay3s։ Կազմակերպության ստեղծած այլ հայտնի սմարտֆոններ են  x5pro-ն, X5Max-ը և  Xshot-ը։
2015 թվականի առաջին եռամսյակում Vivo-ն մտել է աշխարհի թոփ-10 սմարտֆոն արտադրող կազմակերպությունների ցանկի մեջ և համաշխարհային շուկայում իր մասնաբաժինը կազմել է 2,7%։ 2016 թվականի հունվար ամսի տվյալներով կազմակերպության միայն Շենչժենի և Նանկինի զարգացման կենտրոններում աշխատում են ավելի քան 1600 աշխատակիցներ։ Vivo սմարթֆոնների այժմ հանդիսանում են Հնդկական Պրեմիեր Լիգայի  հովանավորները  2016-2017 թվականների ընթացքում։


== Բրենդի աճ ==
Գրանցված լինելով առաջին անգամ 2009 թվականին՝ Vivo ներկայումս գրանցվել է ավելի քան 100 երկրներում։ Vivo-ն սկսել է իր միջազգային էքսպանսիան 2014 թվականին, երբ նա մուտք է գործել  թայլանդական  շուկա։Դրանից հետո ընկերությունն արագ շարունակել է իր աճը՝ իր գործունեությունը մեկնարկելով  Հնդկաստանում, Մալայզիայում, Ինդոնեզիայում, Վիետնամում, Մյանմարում և Ֆիլիպիններում։


== Գովազդային արշավներ ==
2017 թվականի հունիսին, Vivo-ն դարձել է Հնդկական Պրեմիեր Լիգայի տիտղոսային հովանավոր և շարունակելու է հովանավորությունը առաջիկա հինգ տարիների ընթացքում՝ մեծացնելով իր ներդրումների քանակը՝ 2,199 ռուփփի, որը 500%-ով գերազանցում էր նախորդ հովանավորչական պայմանագիրը։ 2015 թվականի հոկտեմբերին դրանից հետո Vivo-ն դարձավ Հնդկաստանի Պրեմիեր Լիգայի տիտղոսային հովանավորը․ երկամյա պայմանագիրը ուժի մեջ էր մտնում 2016 թվականի մրցաշրջանից։
2017 թվականի հունիսին Vivo-ն հովանավորչական պայմանագիր ստորագրեց ՖԻՖԱ-ի հետ և դարձավ  2018 և 2022 թվականների Աշխարհի Առաջնության ժամանակ սմարթֆոնների պաշտոնական բրենդը։
2017 թվականի հուլիսին, Vivo-ն նորից դառնում է Հնդկաստանի Պրեմիեր Լիգայի տիտղոսային հովանավոր՝ կնքելով քառամյա պայմանագիր, որը ուժի մեջ է մտնելու 2018 թվականից։


== Բրենդի դեսպաններ ==
Ինդոնեզիայում  Vivo պաշտոնական դեմքերն են Ագնես Մոնիկան, Աֆգան Սյահրեզան, Պևիտա Պիրսը, Պրիլլի Լատուկոնսինան և Ալ Ղազալին։
Մալայզիայում կազմակերպությունը վարձել է Դաթո Սիթի Նուրհալիզային, որը ներկայացնում է կազմակերպության շահերը։
Ֆիլիպիններում Լեոն դե ՄաքՔոյը Vivo-ի առաջին ֆիլիպինցի դեսպանն է, իսկ Հնդկաստանում գովազդային դեմքն է Ռանվեեր Սինգը։


== Ծանոթագրություններ ==
Մուստաֆա II

Մուստաֆա II (օսմ. مصطفى ثانى‎ — Mustafâ-i sânî, թուրքերեն՝ İkinci Mustafa; հունիսի 5, 1664(1664-06-05), Ադրիանուպոլիս, Օսմանյան կայսրություն - դեկտեմբեր 1703, Կոստանդնուպոլիս, Օսմանյան կայսրություն), Օսմանյան կայսրության սուլթան 1695 - 1703 թթ.։ Մուհամմեդ IV-ի որդին է։


== Ընտանիք ==
Կանայք։Ալիդժենաբ Կադին-էֆենդի մահացել է 1699 թվականի ապրիլին
Սալիհա Սեկբատի-սուլթան (մոտ. 1680 — 1739 թվականի սեպտեմբերի 21)
Հասիֆե Կադին-Էֆենդի (1683 — մոտ. 1730)
Շեհսուվար-սուլթան  (1676 — 1756 թվականի ապրիլի 27)
Աֆիֆե Կադին-էֆենդի
Խյումաշահ Կադին-էֆենդի (մահացել է 1700 թվականին)
Հատիդժե Կադին-էֆենդի
Հանիֆե-հաթուն
Ֆատմա Շահին-հաթուն
Հաֆիտեն-հաթուն
Աննա Սոֆիա ֆոն Վիլպաչը Էռնստ Վիլհելմ ֆոն Հենշտեյնի կինը:Ալդերոնի խոսքերով, իր որդու, Գեյնրիհոմի հետ միասին գրավել են 1695 թվականի սեպտեմբերի 15-ին քարոզարշավի ընթացքում իր գեղեցկության համար վերցվել է հարեմի մեջ.ՈրդիներՄահմուդ I (1696 թվական օգոստոսի 2 — 13/14 1754 թվական դեկտեմբեր; մայր — Սալիհա Սեբկատի-սուլթան)
շահզադե Սուլեյման (1697 — մոտ. 1699)
շահզադե Մեհմեդ (1698 թվական նոյեմբերի 27 - 1703 թվական հունիսի 3; մայրը—Հաֆիսե Կադինը-էֆենդի)
Օսման III (1699 թվական հունվարի 2 - 1757 թվական հոկտեմբերի 30; մայր— Շեհսուվար-սուլթան)
շահզադե Հասան (1699 թվական մարտի 28 - 1733 թվական մայիս)
շահզադե Ահմեդ (ապրիլի 14 - 1699 թվական հոկտեմբերի 10)
շահզադե Հյուսեյն (1699 թվական մայիսի 16 - 1700 թվականի սեպտեմբերի 19)
շահզադե Սելիմ (1699 թվական սեպտեմբերի 7 - հունիսի 30/հուլիսի 8 1701; մայրը—Հաֆիսե Կադինը -էֆենդի)
շահզադե Մուրադ(1702 — 1703; Մայրը— Հասիֆե Կադին-էֆենդի)
շահզադե Ահմեդ (մարտի 3 — 1703 թվական օգոստոս; Մայրը— Հաֆիսե Կադին-էֆենդի)
շահզադե Մուրադ(մարտի 3 — 1703 թվական դեկտեմբերի 29; մայրը — Հաֆիսե Կադինը-էֆենդի)


== Ծանոթագրություններ ==
Վարչապետ

Վարչապետ (ֆր.՝ le premier - առաջին), առաջին՝ գլխավոր նախարար, կառավարության ղեկավար այն երկրներում, որտեղ այդ պաշտոնը անջատված է երկրի ղեկավարի պաշտոնից։


== Պատմություն ==
Վարչապետի պաշտոնը առաջացել է 16-17-րդ դարերի սահմանում Արևմտյան Եվրոպայում։


== Անվանում և պաշտոնի ստանձնման կարգ ==
Որոշ երկրներում վարչապետը ընտրվում է համընդհանուր քվեարկությամբ, մյուս երկրներում նախագահի առաջարկությամբ և պառլամենտի հաստատմամբ (Բելառուս, Ռուսաստան) կամ էլ նշանակվում է երկրի ղեկավարի կողմից (Միացյալ Թագավորություն, Ֆրանսիա, Հայաստան)։
Ռուսաստանում այդ պաշտոնը պաշտոնապես անվանվում է Ռուսաստանի Դաշնության կառավարության ղեկավար, Լատվիայում՝ նախարարների նախագահ, Գերմանիայում՝ կանցլեր, Բուլղարիայում՝ նախարար-ղեկավար, Իսրայելում՝ կառավարության ղեկավար։
Սուլտանաևո (գյուղ, Կալտասինսկի շրջան)

Անվան այլ կիրառումների համար տե՛ս՝ ՍուլտանաևոՍուլտանաևո (ռուս.՝ Султанаево, բաշկիրերեն՝ Солтанай), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հասան Բանդե

Հասան Բանդե (ֆր.՝ Hassane Bandé, հոկտեմբերի 30, 1998(1998-10-30), Ուագադուգու, Բուրկինա Ֆասո), բուրկինացի պրոֆեսիոնալ ֆուտբոլիստ։ Ներկայումս հանդես է գալիս Այաքսի և Բուրկինա Ֆասոյի ազգային հավաքականի կազմում։ Խաղում է հարձակվողի դիրքում։


== Ակումբային կարիերա ==


=== Մեխելեն ===
Պրոֆեսիոնալ ֆուտբոլիստի կարիերան Բանդեն սկսել է Մեխելենում։ Իր դեբյուտը նշեց 2017 թվականի օգոստոսի 19-ին՝ Անտվերպենի դեմ խաղում։ Նա փոխարինման մտավ հանդիպման 76-րդ րոպեին և գոլի հեղինակ դարձավ 11 րոպե անց։ Սեպտեմբերի 23-ին Բանդեն դուբլ ձևակերպեց Սենտ Տրյուդենի դեմ խաղում՝ օգնելով իր թիմին հաղթել 2-0 հաշվով։ Հոկտեմբերի 28-ին նա գոլ խփեց Զյուլտե Վարեգեմի դեմ խաղում, սակայն Մեխելենը պարտվեց 2-1 հաշվով։ Դեկտեմբերի 20-ին Բանդեն հեռացվեց խաղադաշտից Բրյուգգեի դեմ խաղում՝ կարմիր քարտ ստանալով հանդիպման ավելացված ժամանակում։ 2018 թվականի փետրվարի 4-ին նա գոլի հեղինակ դարձավ Անդերլեխտի դեմ խաղում, իսկ հանդիպումն ավարտվեց 2-2 հաշվով։ Մեխելենի կազմում Բանդեն անցկացրեց 27 հանդիպում՝ դառնալով 12 գոլի և 2 գոլային փոխանցման հեղինակ։


=== Այաքս ===
2017 թվականի դեկտեմբերի 4-ին Բանդեն 5 տարվա այմանագիր կնքեց Այաքսի հետ՝ թիմին միանալով 2017-18 մրցաշրջանից հետո։


== Միջազգային կարիերա ==
Իր դեբյուտը Բուրկինա Ֆասոյի ազգային հավաքականում Բանդեն նշեց 2017 թվականի նոյեմբերի 14-ին՝ Կաբո Վերդեի դեմ խաղում։ 2018 թվականի մայիսի 27-ին՝ Կամերունի դեմ ընկերական խաղում նա դարձավ գոլային փոխանցման հեղինակ՝ օգնելով իր թիմին հաղթել 1-0 հաշվով։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 20-ի դրությամբ


=== Միջազգային վիճակագրություն ===
2018 թվականի օգոստոսի 20-ի դրությամբ


== Ծանոթագրություններ ==


== Արտաքին հղումներ ==
Բանդեն transfermarkt-ում
Բանդեն soccerbase.com-ում
Բանդեն WhoScored.com կայքում
Բանդեն Մեխելենի պաշտոնական կայքում Archived 2017-12-04 at the Wayback Machine.
Բանդեն Այաքսի պաշտոնական կայքում
Կիևյան փողոց (Երևան)

Կիևյան փողոց, փողոց Երևանի Արաբկիր վարչական շրջանում։


== Տվյալներ ==
Սկսվում է Կիևյան կամրջից և ավարտվում Բարեկամության հրապարակում։


== Նշանակալի օբյեկտներ ==
Հայաստանի Հանրապետության Պետական կառավարման ակադեմիա
Ղազարոս Աղայանի անվան համար 63 դպրոց
Ղազարոս Աղայանի կիսանդրի
Հայփոստի 0028 բաժանմունք
«Շանթ» հեռուստաընկերություն
ՀՀ ԿԳՆ Բարձրագույն որակավորման հանձնաժողով
ՀՀ ԿԳՆ լեզվի պետական տեսչություն


== Հատվող փողոցներ ==
Բարբյուսի փողոց
Օրբելի եղբայրների փողոց
Կիևյան նրբանցք
Կիևյան 2-րդ նրբանցք


== Պատկերասրահ ==

		
		
		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ռոսանո Վենետո

Ռոսանո Վենետո (իտալերեն՝ Rossano Veneto), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 6566 մարդ (2008), բնակչության խտություն՝ 657 մարդ/կմ²։ Զբաղեցնում է 10 կմ² մակերես։ Փոստային ինդեքս 36028։ Հեռախոսային կոդ՝ 0424։
Համայնքում սեպտեմբերի 8-ին նշում են Սուրբ Աստվածածնի ծննդյան տոնը։


== Ծանոթագրություններ ==
Գրունի

Գրունի (ֆր.՝  Gruny), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 321 մարդ, բնակչության խտությունը` 45.79 մարդ/կմ²։ Բնակավայրը զբաղեցնում է 7.01 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 45 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 231 աշխատունակ (15-64 տարեկան)  բնակիչ, որոնցից ակտիվ էին 164-ը, իսկ ոչ ակտիվները` 67։ Ակտիվության ցուցանիշը կազմում է 71,0 %։ 164 աշխատունակ մարդկանցից աշխատել է 139 անձ (75 տղամարդ և 64 կին)։ Գործազուրկ են եղել 25 անձ (10 տղամարդ և 15 կին)։ 67 անաշխատունակներից 17-ը եղել են աշակերտներ կամ ուսանողներ, 22-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պերեբոյնի (Կամենսկի շրջան)

Պերեբոյնի (ռուս.՝ Перебойный), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Բոգդանովսկի գյուղական համայնքի կազմի մեջ։
Հայաստանի Հանրապետության քաղաքացիական հատուկ ծառայության առաջին դասի պետական խորհրդականների ցանկ

Ստորև ներկայացված է Հայաստանի Հանրապետության քաղաքացիական հատուկ ծառայության առաջին դասի պետական խորհրդականների ցանկը։ Ներկայացված են միայն այն անձինք, ում դասային աստիճանը շնորհվել է ՀՀ Նախագահ Ս. Սարգսյանի կողմից (2008 թ. ապրիլի 9-ից առ այսօր)։ Մինչ այդ դասային աստիճանը ստացածների ցանկը կտեղադրվի տվյալների ձեռքբերումից հետո։
     Ներկայումս հանդիսանում է ՀՀ քաղաքացիական հատուկ ծառայող


=== 2008 թվական ===
Դասային աստիճանը որևէ մեկին չի շնորհվել։


=== 2009 թվական ===
Դասային աստիճանը որևէ մեկին չի շնորհվել։


=== 2010 թվական ===
Դասային աստիճանը որևէ մեկին չի շնորհվել։


=== 2011 թվական ===


=== 2012 թվական ===


=== 2013 թվական ===
Դասային աստիճանը որևէ մեկին չի շնորհվել։


=== 2014 թվական ===


=== 2015 թվական ===
Դասային աստիճանը չի շնորհվել։


== Աստիճան ունեցող այլ անձինք ==
Վարդան Մարտունի ԱՎԵՏԻՍՅԱՆ - Հայաստանի Հանրապետության պաշտպանության նախարարության տեղեկատվության և հասարակայնության հետ կապերի վարչության պետ։


== Ծանոթագրություններ ==
Հրիկոնք

Հրիկոնք, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։
1880-ական թթ.-ին ուներ 5 տուն՝ 23 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Արկադի Սարգսյան

Արկադի Երեմի Սարգսյան (փետրվարի 12, 1940(1940-02-12), Երևան, Հայկական ԽՍՀ, ԽՍՀՄ), ռազմական տեխնիկայի բնագավառի հայ գիտնական։ Տեխնիկական գիտությունների դոկտոր (1993), գնդապետ (2001): Հայաստանի ճարտարագիտական ակադեմիայի ակադեմիկոս (1998):


== Կենսագրություն ==
Արկադի Սարգսյանը ծնվել է 1940 թվականի փետրվարի 12-ին, Երևան քաղաքում։ 1964 թվականին ավարտել է Երևանի պետական համալսարանի ֆիզիկայի ֆակուլտետը։ 1964-1993 թվականներին աշխատել է Երևանի մաթեմատիկական մեքենաների գիտահետազոտական ինստիտուտում, 1993-1994 թվականներին եղել ՀՀ Կառավարության 10-րդ վարչության պետ, 1993-1998 թվականներին՝ ՀՀ ԶՈւ միավորման հրամանատարի տեղակալ և գիտության վարչության պետ,1998-2005 թվականներին՝ «Հայկական բանակ» ռազմագիտական հանդեսի գլխավոր խմբագիր։
Աշխատությունները վերաբերում են հատուկ նշանակման կառուցվածքային բարդ համակարգերի մշակման, կատարելագործման, հրթիռատիեզերական տեխնիկայի առաջնային նմուշների ստեղծման, ինչպես նաև այդ բնագավառի պատմության լուսաբանման հարցերին։ 2005 թվականին զորացրվել է ՌԴ ռազմական ակադեմիայի անդամ (1996):


== Երկեր ==
Հետախուզություն և հակահետախուզություն. հայկական հետք,Կենսագրական ակնարկներ հետախույզների և հակահետախույզների մասին, Երևան, «Ամարաս», 2005։
«20-րդ դարի հայազգի ռազմական գիտնականներ, կոնստրուկտորներ, արդյունաբերողներ և փորձարարներ»։
«Ոչ ավանդական զենքի մշակման ծրագրային-նպատակային պլանավորումը և կառավարումը»
«Հատուկ ծառայությունների աշխատանքում օպերատիվ գործունեությունն ու կոնսպիրացիան արդի պայմաններում. Տեսություն և պրակտիկա. Գործնական ձեռնարկ»
Армяне - военные ученые, конструкторы, производственники и испытатели XX века / А.Е. Саркисян, Ереван, Гитутюн, 1998:


== Ծանոթագրություններ ==
Վեստալուհիների տուն

Վեստալուհիների տուն (իտալերեն՝ casa delle Vestali, լատ.՝ atrium Vestae), տեղակայված Վեստայի տաճարի մոտակայքում, Հռոմի ֆորումում։ Տնից պահպանվել է ուղղանկյունաձև գավիթը, որը նախկինում շրջանակված էր սյունազարդ նախասրահով։ Սյունազարդ նախասրահում կանգնեցված էին Վեստայի գերագույն քրմուհիների արձանները, որոնցից մի քանիսը պահպանվել են մինչ օրս։
Վերջին պեղումներում հայտնաբերվել են Վեստայի տաճարի մնացորդները, ինչպես նաև վեստալուհիների կացարանը։ Տունը գտնվում է Պալատի ստորոտին, Ֆորումին մոտ։ Այն ոչնչով չի տարբերվում սովորական հռոմեական տներից։ Նախկինում տունը նախատեսված է եղել մեծ հայրապետի համար` որպես հանրային տուն (domus publica): Օգոստոսը, այն բանից հետո, երբ նա մ.թ.ա. 12 թվականին դարձավ մեծ հայրապետ, այս տունը նվիրեց վեստալուհիներին։

Տունը, կառուցված ամբողջությամբ աղյուսներից, կազմված է 68 մետր երկարությամբ և 28 մետր լայնությամբ ուղղանկյունաձև գավիթից` շրջապատված 44 սյուների վրա հենված փակ պատկերասրահով։ Գավիթից ելք է եղել դեպի այլ տարածքներ, որոնք տեղակայված էին երկու հարկով։ Դրանցից գլխավորը tablinum-ն էր` մեծ և ճոխ ընդունելության սրահը։ Դրա կողմերից շարված էին վեց սենյակներ, նախատեսված, ըստ երևույթին, վեց վեստալուհիների համար։ Գավիթի մեջտեղում տեսանելի են ինչ-որ փոքր ութանկյուն կառույցի հետքեր, մանրազննությամբ ոչնչացված և հողին հավասարեցված. հնարավոր է, որ այն ոչնչացրել են հենց վեստալուհիները` այն բանից առաջ, երբ նրանց համայնքը ոչնչացվեց Թեոդոսիոս կայսեր օրոք, և որ սա հենց այն գաղտնի սրբությունն էր, որում պահվում էին սուրբ իրերը։

Փակ պատկերասրահում կանգնեցված էին մեծ վեստալուհիների արձանները, որոնք դրվել էին տարբեր դեմքերի կողմից. հայտնաբերվել է 12 այդպիսի արձան, որոնցից միայն երեքն ունեն գլուխ։ Առավել լավ պահպանված արձաններ կան թերմի թանգարանում, մնացածները իրենց տեղերում են։ Պեղումները ցույց են տվել նաև, որ տունը բազմիցս վերանորոգվել է Հռոմեական կայսրության ժամանակներում։
Վեստալուհիների ինստիտուտը գոյատևել է մոտ մինչև 391 թվականը, երբ Թեոդոսիոս կայսրը արգելեց հանրային հեթանոսական դավանանքը։


== Ծանոթագրություններ ==


== Արտաքին հղումներ ==

 Մեդիաֆայլեր Վեստալուհիների տուն թեմայով Վիքիպահեստում:
Բարանովկա (այլ կիրառումներ)

Բարանովկա, կարող է վերաբերել՝

Բարանովկա - գետ Ռուսաստանում, հոսում է Կեմերովոյի մարզում


== Ուկրաինայի բնակավայրեր ==
Բարանովկա - գյուղ, Ուկրաինայի Դոնեցկի մարզի Կրասնոարմեյսկիում
Բարանովկա - գյուղ, Ուկրաինայի Ժիտոմիրի մարզի Մալինի շրջանում
Բարանովկա - գյուղ, Ուկրաինայի Խարկովի մարզի Զոլոչևի շրջանում
Բարանովկա - գյուղ, Ուկրաինայի Խմելնիցկիի մարզի Յարմոլինի շրջանում
Բարանովկա - գյուղ, Ուկրաինայի Սումիի մարզի Գլուխովի շրջանում
Բարանովկա - քաղաք, Ուկրաինայի Ժիտոմիրի մարզի Բարանովի շրջանում


== Ռուսաստանի բնակավայրեր ==
Բարանովկա - գյուղ Ռուսաստանի Սոչիի քաղաքային օկրուգի Խոստայի ներքաղաքային շրջանի կազմում։
Բարանովկա - գյուղ Ռուսաստանի Սոչիի քաղաքային օկրուգի Լազարևսկոեի ներքաղաքային շրջանի կազմում։
Բարանովկա - գյուղ Ռուսաստանի Մոսկվայի մարզի Կոլոմենսկի շրջանի կազմում։
Բարանովկա - գյուղ Ռուսաստանի Ռյազանի մարզի Միխայլովսկի շրջանի կազմում։
Բարանովկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բարանովկա - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բարանովկա - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Մալոպերեշչեպինսկի գյուղական խորհուրդ (Նովոսանժարսկի շրջան)

Մալոպերեշչեպինսկի գյուղական խորհուրդ  (ուկրաիներեն՝ Малоперещепинська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Մալոպերեշչեպինսկի գյուղական խորհրդում բնակվում էր 3178 մարդ։ Բնակավայրը զբաղեցնում է 102,04 կմ² տարածք։ Բնակչության խտությունը կազմում էր 31,14 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ելիզավետա Աբդուլովա-Մետելսկայա

Ելիզավետա Մոյիսեևնա Աբդուլովա-Մետելսկայա (ռուս.՝ Елизавета Моисеевна Абдулова-Метельская, ծննդյան ազգանունը՝ Շեխտման, մարտի 16, 1908(1908-03-16), Վիննիցա, Պոդոլսկի նահանգ, Ռուսական կայսրություն - դեկտեմբերի 15, 1991(1991-12-15), ԽՍՀՄ), Մոսկվայի պետական մանկական թատրոնի դերասանուհի։


== Կենսագրություն ==
Ծնվել է Վիննիցայում՝ ատամնաբույժներ Մոյիսեյ Լազարևիչ Շեխտմանի և Նադեժդա Եֆիմովնա Շեխտմանի (?—1955) ընտանիքում։ Ընտանիքն ապրել է երկհարկանի առանձնատանը Սոբորնայա փողոցում (Արտինովի անկյուն)։ Ընտանիքին էր պատկանում նաև ամառանոցը, որն պատկերվում էր Վիննիցայի բազմաթիվ նախահեղափոխական բացիկների վրա։ Հայրը 1905 թվականի հեղափոխական իրադարձությունների մասնակից էր։ Ելիզավետան ուներ եղբայրներ՝ Լեոնիդ (1911—?, ռազմական բժիշկ) և Օսկար (1913—1991, ինժեներ-տեխնոլոգ)։
Եղել է ռադիոյի ներկայացումների հեղինակ՝ այդ թվում «Կանաչ ֆուրգոն» (Վլադիմիր Վիսոցկու երգերով, նույն ինքը Սիրունատեսի (ռուս.՝ Красавчик) դերում՝ 1971 թվականի հոկտեմբերի 16-ի ձայնագրություն՝   ձայնասկավառակում թողարկված  «Մեղեդի» (ռուս.՝  «Мелодия») ֆիրմայի կողմից 1974 թվականի դեկտեմբերին)։
«Օսիպ Նաումովիչ Աբդուլով։ Հոդվածներ։ Հուշեր» (Մ.: Արվեստ (ռուս.՝ Искусство), 1969) հուշերի գրքի հեղինակ։ Ընկերների մեջ հայտնի էր որպես «Եղևնի» (ռուս.՝ Ёлка) կամ «Եղևնիկ» (ռուս.՝ Ёлочка)։


== Ընտանիք ==
Ամուսին՝ Օսիպ Աբդուլով (1900—1953)։
Որդի՝ Վսևոլոդ Աբդուլով (1942—2002)։
Թոռնուհի՝ Յուլիա Աբդուլովա (ծնվ. 1961)։


== Թատերական գործեր ==
Ձյունե թագուհի
Զյամկա Կոպաչ (ըստ Մարկ Դանիելի) — Սուրա


== Ծանոթագրություններ ==


== Արտաքին հղումներ ==
Абдулов Осип Наумович на сайте Театр + Кино(Ստուգված է 12 հունվարի 2012)
Гейзер М. Она любила театр самозабвенно // Мишпоха. — № 23.(Ստուգված է 12 հունվարի 2012)
Тайна семьи Абдуловых // АиФ Суперзвёзды. — 2003, 2 сентября. — № 17 (23).(Ստուգված է 12 հունվարի 2012)
Хорохонова А. Вспоминая Абдулова // Культура. — 2007, 28 декабря.(Ստուգված է 12 հունվարի 2012)
Կուզմինո (գյուղ, Սիչովսկի շրջան)

Անվան այլ կիրառումների համար տե՛ս՝ ԿուզմինոԿուզմինո (ռուս.՝ Кузьмино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)